Vollmacht
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

9043 AD 148 Arsinoite Chr.Mitt. 345

Γάιος Οὐαλέριος Χαιρημονιανὸς οὐετρανὸς Ἀντινοεὺς Νερουϊάνιος[^a1] ὁ καὶ Ἑστιαῖος[^a2] Μάρκῳ Σεμπρωνίῳ Κλήμεντι οὐετρανῷ χαίρειν. συνέστησά σε κατὰ τοῦτο τὸ χειρόγραφον φροντιοῦντά μου τῶν ἐν Ἀρσινοείτῃ ὑπαρχόντων καὶ ἀπαιτήσοντα τοὺς μισθωτάς, καὶ ἐὰν δέον ᾖ, μισθώσοντα ἢ αὐτουργήσοντα καὶ ἀποχὰς προησόμενον αὐτοῖς ἐκ τοῦ ἐμοῦ ὀνόματος καὶ πάντα τῇ ἐπιτροπῇ ἀνήκοντα ἐπιτελέσοντα, καθὰ καὶ ἐμοὶ παρόντι ἔξεστιν, καὶ διαίρεσιν τόπων ποιησόμενον δ[...][...]ασμου ἐν Καρανίδι, ἐφʼ ᾧ τὰ περιεσόμενά μοι ἀποκαταστήσει μοι ἐνθάδε παραγενομένῳ τῇ ἑαυτοῦ πίστει καὶ εὐδοκῶ, οἷς ἐὰν πρὸς ταῦτα ἐπιτελέσῃ. τὸ χειρόγραφον τοῦτο δισσὸν γραφὲν ὑπʼ ἐμοῦ κύριον ἔστω. Γάιος Ἰούλιος Σατορνῖλος οὐετρανὸς ἔγραψα τὰ πλεῖστα. ἔτους ια Αὐτοκράτορος Καίσαρος Τίτου Αἰλίου Ἁδριανοῦ Ἀντωνίνου Σεβαστοῦ Εὐσεβοῦς Τῦβι ζ. ποιήσεται δὲ καὶ τῶν τῆς φροντιζομένης ὑπʼ ἐμοῦ θυγατριδῆς μου Λογγινίας Τασουχαρίου καὶ τῶν ὑπαρχόντων αὐτῆς φροντίδα καὶ ἀπαίτησιν καὶ τὰ ἄλλα πάντα κατὰ τὸν προκείμενον ἐπʼ ἐμοῦ τρόπον. Γάιος Οὐαλέριος Χαιρημονιανὸς συνέστησα τὸν Μάρκον Σεμπρώνιον Κλήμεντα ἐπὶ πᾶσι τοῖς προκειμένοις· Μᾶρκος Σεμπρώνιος Κλήμης συνέσταμαι καὶ ἕκαστα ποιήσω τῶν προκειμένων καθὼς πρόκιται.

[^a1: Νερουϊάνιος | Νεοαδρϊάνιος]

[^a2: Ἑστιαῖος | Εστ[...][...]ης]

ἐπιτροπικῆς Σεμπρωνίου σαμπ[...][...]ς

ἀποσυστατικόν[^a3] Σεμπρωνίου.

[^a3: ἀποσυστατικόν | ἀπὸ συστάσεως]